নড়াইলে চালের বস্তার ভেতর অভিনব কায়দায় ফেনসিডিল পাচার করতে গিয়ে বেরসিক পুলিশের নিকট হাতেনাতে গ্রেফতার হয়েছে। গ্রেফতারকৃত ব্যক্তির নাম মোঃ শওকত (৩৫)। সে পার্শ্ববর্তী জেলা যশোরের বন্দর থানাধীন কাজলপুকুর গ্রামের আবু শামের পুত্র। রবিবার (৫ আগস্ট) বেলা ৩টার দিকে নড়াইলের সদর উপজেলাধীন তুলারামপুর ব্রীজ সংলগ্ন এলাকা থেকে তাকে গ্রেফতার করে নড়াইল সদর থানা পুলিশের একটি টিম। পুলিশ সূত্রে জানা গেছে, গ্রেফতারকৃত মোঃ শওকত তিন বস্তা চালের মধ্যে ফেনসিডিল নিয়ে নসিমনযোগে নড়াইলে আসছে মর্মে নড়াইলের পুলিশ সুপার মোহাম্মদ জসিম উদ্দিন, পিপিএম এর নিকট একটি গোপন সংবাদ আসে।